stanford-oval/wikipedia huggingface dataset:
ราชันย์แห่งภูต
ตัวละคร

ตอนไปอเมริกา นำทีมไปหาหมู่บ้านปัจจ์ นำทีม ริวกับเฟาส์ที่ 8 แข่งรอบ 2 แต่ทีมฮาโอ กับ X-Laws มาป่วน กับตายฝึก O.S ใหม่ คืนชีพจนในที่สุดเข้ารอบ 3 ที่เหลือ 12 คน ตนนำพวกขอยอมแพ้ เพื่อให้ฮาโอชนะเป็นชาแมนคิงก่อน ส่วนพวกตนบุก plant สู้ 10 ผู้คุมกฏเฝ้าอยู่ชนะ แต่ตายกันหมด เพราะฮาโอเป็นชาแมนคิงที่แท้จริง แต่พวกตนกับทุกคนที่เกี่ยวข้องมาเตือนสติฮาโอ ให้เป็นราชาที่ดีสำเร็จ จึงกลับมาใช้ชีวิตตามเดิม ตนแต่งงานกับแอนนามีลูกกันชื่อฮานะ แต่ตนกับแอนนาเดินทางรอบโลกเพื่อหาทางยับยั้งสงครามกับช่วยโลกในแบบของตนตามที่สัญญาไว้กับฮาโอก่อนบอกลา
(ร่างทรงอามิดามารุ ร่างทรงเฮาต์  o.s. ในดาบฮารุซาเมะ สปิริตออฟซอร์ด สปิริตออฟซอร์ดเบียกโค มุมุเมียวยาคุมุ สปิริตออฟเอริทร์)
ในยุคปัจจุบัน ริวมาใช้สุสานคือที่พัก พังป้ายหลุมศพตน โยจึงตนจัดการให้ ถูกโยขอเป็นผีคู่หู แต่ตนปฏิเสธ เพราะยังรอโมสุเกะอยู่ แต่โยนำฮารุซาเมะที่โมสุเกะ(สิงโย)ซ่อมมามอบให้จนรู้ว่าโมสุเกะยังรอตนเหมือนกัน แต่เขินหนีไปโลกหน้าก่อนแล้ว จึงยอมเป็นผีคู่หูของโย ตอนโทคาเงโรสิงริว จำใจพังฮารุซาเมะ เพื่อช่วยมันตะกับริว แอนนาเรียกโมสุเกะมาได้พบกันอีกทีเพื่อซ่อมฮารุซาเมะก่อนบอกลากัน กับติดตามโยจนจบเรื่อง กับสืบทอดคือผีคู่หูให้ฮานะ(ลูกของโยกับแอนนา) กับเป็นพี่เลี้ยงไปในตัว
มีวิญญานคู่ชีพชื่อชามมัล ไอออนสูง175ซม.หนัก45กก.โดนฮาโอฆ่าตาย
ตัวละคร > ทีมฮาโอ

ชาแมนที่เข้าร่วมกับฮาโอ
ตัวละคร > ทีมฮาโอ > ทีมโฮชิกุมิ

พันปีก่อนคือเด็กกำพร้าที่ฝึกเป็นชาแมนไต่เต้าเป็นองเมียวจิ แต่เกลียดชังมนุษย์ ได้เขียนบันทึกในคัมภีร์มหาเวทให้คนรุ่นหลัง รู้เรื่องชาแมนไฟท์จึงเกิดอยากร่วมแต่ขาดผีคู่หู กับเสียชีวิต
500 ปีก่อนเกิดใหม่เป็น 1 ใน 10 ผู้คุมกฏของเผ่าปัจ ชิง S.O.F กับไปทั่วโลกเพื่อให้คนยุคนั้นเรียนรู้เรื่องชาแมน ให้ลูกหลานมาเป็นสาวก ก่อนถูกโยเคนฆ่าตาย
ยุคปัจจุบันกลับมาเกิดใหม่ในตระกูลอาซาคุระ คือพี่ชายฝาแฝดของโย หนีไปตอนเกิดรวบรวมสาวกฝึกฝนรวมทีมกัน เข้าร่วมชาแมนไฟท์ในฐานะนักกีฬา ในรอบ 3 ทุกคนถอนตัว ตนคือชาแมนคิง กับหลอมรวมกับ G.S หวังฆ่าทุกคน แต่ใมน G.S ทุกคนมาเตือนสติ กับพาแม่มาหา ตนกลับตัวจึงเป็นราชาที่ดี คอยเฝ้าดู G.S ตามหน้าที่
ตัวละคร > ทีมฮาโอ > ฮานะกุมิ

ทีมผู้หญิง หลังจบเรื่องคือสาวใช้ทำงานให้ฟุนบาริออนเซ็น
รายชื่อตอน

ตอนที่ 1 นักเรียนใหม่ผู้มีพลังวิญญาณ
ตอนที่ 2 ซามูไรปีศาจในตำนาน
ตอนที่ 3 การปรากฏกายของชาแมนคนใหม่
ตอนที่ 4 การรวมร่าง 100%
ตอนที่ 5 ชาแมนสาวแกร่งเกินร้อย
ตอนที่ 6 กังฟูมาสเตอร์
ตอนที่ 7 หมัดโทสะของไป่หลง
ตอนที่ 8 ชีวิตของชาแมน
ตอนที่ 9 เด็กหนุ่มผู้มาจากทางเหนือ
ตอนที่ 10 ความแค้นเมื่อ 600 ปีก่อน
ตอนที่ 11 ฮารุซาเมะฝนฤดูใบไม้ผลิ
ตอนที่ 12 ดวงดาวแห่งการเริ่มต้น
ตอนที่ 13 โอเวอร์โซล
ตอนที่ 14 ชาแมนไฟท์
ตอนที่ 15 โบนคิลเลอร์
ตอนที่ 16 ความรักของเฟาสท์
ตอนที่ 17 เบสเพลสของสองนักเดินทาง
ตอนที่ 18 โย
ตอนที่ 19 บิ๊คโซลของทั้งสอง
ตอนที่ 20 การต่อสู้และมิตรภาพ
ตอนที่ 21 เชื่อมั่น
ตอนที่ 22 ท่าไม้ตายของพวกเรา
ตอนที่ 23 นักสู้สาวคืนชีพ
ตอนที่ 24 ร่างอมตะของเต๋าเอ็น
ตอนที่ 25 การเดินทางของเหล่าชาแมน
ตอนที่ 26 บิ๊กอเมริกา
ตอนที่ 27 ดาวน์ซิ่งเรโวลูชัน
ตอนที่ 28 ภาพซ้อนของฮาโอ
ตอนที่ 29 ต่อสู้กับธรรมชาติ
ตอนที่ 30 ออราเคิลเบลล์ที่ถูกแย่งชิงไป
ตอนที่ 31ป่าแห่งวิญญาณ
ตอนที่ 32 เพื่อนผู้รักธรรมชาติของโฮโรโฮโร่
ตอนที่ 33 ความลับของตระกูลอาซาคุระ
ตอนที่ 34 น้ำพุร้อนที่อเมริกา
ตอนที่ 35 ตำนานผีดูดเลือด
ตอนที่ 36 ทัณฑ์นางฟ้า
ตอนที่ 37 ราชันย์แห่งมุกตลก
ตอนที่ 38 ตำนานของเผ่าเซมินัวร์
ตอนที่ 39 ทีมฮานะ
ตอนที่ 40 คัมภีร์มหาเวทย์
ตอนที่ 41 รวมพลังโอเวอร์โซล
ตอนที่ 42 สปิริตออฟซอร์ด
ตอนที่ 43 การต่อสู้กับพระเจ้า
ตอนที่ 44 ชีวิตที่แสนสนุก
ตอนที่ 45 เกรทสปิริต
ตอนที่ 46 จิตวิญญาณแห่งเต๋า
ตอนที่ 47 หลงรักอาราเบียน
ตอนที่ 48 ปรมาจารย์มังกร
ตอนที่ 49 ด็อกเตอร์ ด็อกเตอร์
ตอนที่ 50 ความมืดในจิตใจของฉัน
ตอนที่ 51 ชาแมนฮันท์
ตอนที่ 52 ฝึกภาคพิเศษ!? ทุกคนรวมพลัง
ตอนที่ 53 บ๊ายบาย
ตอนที่ 54 เทพธิดาองค์ที่ 8
ตอนที่ 55 เกตออฟบาบิลอน
ตอนที่ 56 ประตูบาบิลอน
ตอนที่ 57 ชาแมนไฟท์สิ้นสุดแล้วเหรอ?
ตอนที่ 58 เทพธิดาเปลวเพลิง
ตอนที่ 59 แดนศักดิ์สิทธิ์แห่งดวงดาว
ตอนที่ 60 คำว่าเพื่อน
ตอนที่ 61 ลาก่อนชั่วนิรันดร์
ตอนที่ 62 แมตซ์แห่งคววามตาย
ตอนที่ 63 ที่ที่ควรอยู่
ตอนที่ 64 เพลงสั่งลา
เชิงอรรถ

ก.   ^  ที่ถูกต้องสะกดว่า "ราชัน"
แหล่งข้อมูลอื่น

เว็บไซต์อย่างเป็นทางการ เก็บถาวร 2005-04-17 ที่ เวย์แบ็กแมชชีน (ญี่ปุ่น)
ราชันย์แห่งภูตแฟนคลับ เก็บถาวร 2007-09-28 ที่ เวย์แบ็กแมชชีน
การ์ตูนไอแฟนคลับของคนรักการ์ตูนในไทย
ชาแมนคิงไทยแฟนคลับ
ราษฎรอาวุโส

ราษฎรอาวุโส (อังกฤษ: Senior people) เป็นคำเรียกบุคคลชาวไทย หมายถึง บุคคลที่ดำรงตนเป็นผู้มีคุณประโยชน์ต่อสังคม และประเทศชาติ โดยเฉพาะด้านการพัฒนาชนบท การพัฒนาชุมชน และการเสนอความคิดเห็นที่เป็นประโยชน์ต่อสังคมส่วนรวม โดยจะถูกได้รับการยกย่องจากวงการสื่อมวลชน
จุดเริ่มต้นที่มาของคำว่า "ราษฎรอาวุโส" เกิดขึ้นเมื่อประเทศไทยเกิดวิกฤติการณ์ทางการเมืองในปี พ.ศ. 2535 โดยมีบุคคลที่ถือเป็นปัญญาทางสังคม 4 คน ได้เสนอข้อคิดเห็นโดยไม่ฝักฝ่ายทางการเมือง สื่อมวลชนจึงขนานนามว่า "ราษฎรอาวุโส"[ต้องการอ้างอิง] ได้แก่
ศาสตราจารย์ เสน่ห์ จามริก
ศาสตราจารย์ นายแพทย์ ประเวศ วะสี
ศาสตราจารย์ ระพี สาคริก
ศาสตราจารย์ นายแพทย์ เสม พริ้งพวงแก้ว
ศาสตราจารย์ สุมน อมรวิวัฒน์
คุณหญิง อัมพร มีศุข
สุลักษณ์ ศิวรักษ์
ราล์ฟ วายร้ายหัวใจฮีโร่

| ราล์ฟ วายร้ายหัวใจฮีโร่ |
| --- | --- |

กำกับ: Rich Moore
บทภาพยนตร์: Phil Johnston Jennifer Lee
เนื้อเรื่อง: Rich Moore Phil Johnston Jim Reardon
อำนวยการสร้าง: Clark Spencer
นักแสดงนำ: John C. Reilly Sarah Silverman Jack McBrayer Jane Lynch
กำกับภาพ: Rob Dressel
ตัดต่อ: Tim Mertens
ดนตรีประกอบ: Henry Jackman
บริษัทผู้สร้าง: Walt Disney Pictures Walt Disney Animation Studios 
ผู้จัดจำหน่าย: Walt Disney Studios Motion Pictures
วันฉาย:   29 ตุลาคม ค.ศ. 2012 (2012-10-29) (El Capitan Theatre)  2 พฤศจิกายน ค.ศ. 2012 (2012-11-02) (สหรัฐ) 
ราล์ฟ วายร้ายหัวใจฮีโร่ (อังกฤษ: Wreck-It Ralph) เป็นภาพยนตร์คอมพิวเตอร์แอนิเมชันสามมิติแนวตลกจากประเทศสหรัฐอเมริกา ออกฉายเมื่อ ค.ศ. 2012 ผลิตโดยวอลท์ดิสนีย์แอนิเมชันสตูดิโอส์ จัดจำหน่ายโดยวอลท์ดิสนีย์พิคเจอร์ส เป็นภาพยนตร์การ์ตูนเรื่องยาวลำดับที่ 52 ของดิสนีย์ กำกับโดย Rich Moore
รายนามมรณสักขีประจำวัน

หนังสือ “รายนามมรณสักขีประจำวัน” ประพันธ์โดยวิลเลียม วินสแตนลีย์ กวีชาวอังกฤษ ในปี ค.ศ. 1665 เขียนขึ้นหลังจากการคืนสู่ราชบัลลังก์ของพระเจ้าชาลส์ที่ 2 แห่งอังกฤษ โดยรวมรายชื่อของพระเจ้าชาร์ลส์ที่ 1 และฝ่ายนิยมกษัตริย์ผู้เสียชีวิตโดยการตัดสินของฝ่ายรัฐสภา
รายนามมรณสักขีประจำวัน (อังกฤษ: Martyrology, ออกเสียง) คือหนังสือแสดงรายชื่อของมรณสักขีในศาสนาคริสต์ หรือเฉพาะเจาะจงคือนักบุญที่จัดเรียงตามลำดับวันครบรอบหรือวันฉลอง บางครั้งก็จะเป็นรายชื่อที่รวบรวมขึ้นเฉพาะท้องถิ่นหรือเฉพาะโบสถ์ที่อาจจะเสริมด้วยชื่อที่มาจากโบสถ์ข้างเคียง หรือบางครั้งก็นำหลายเล่มมารวมเข้าด้วยกันเป็นเล่มเดียวกันที่อาจจะรวมหรือไม่รวมข้อมูลจากแหล่งวรรณกรรมอื่นก็ได้
คำนี้ในปัจจุบันเป็นใช้ในคริสตจักรละติน ในคริสตจักรอีสเทิร์นออร์ทอดอกซ์ เอกสารที่มีลักษณะใกล้เคียงกับรายนามมรณสักขีมากที่สุดคือ “ซิแนกซาเรียน” (Synaxarion) และฉบับที่ยาวกว่าคือ “เมโนโลเจียน” (Menologion) เนื้อหาก็จะมีสองแบบ แบบแรกเป็นแต่เพียงรายชื่อ และ แบบที่สองจะรวมประวัติชีวิตและเรื่องราวรายละเอียดของนักบุญแต่ละองค์ด้วย
ดูเพิ่ม

ตำนานทอง
ชีวประวัตินักบุญ
มรณสักขีในศาสนาคริสต์
แหล่งข้อมูลอื่น

The Roman Martyrology, 1956 revision of the 1914 typical edition เก็บถาวร 2006-07-14 ที่ เวย์แบ็กแมชชีน (with English translation)
Rubrics and Historical Introduction of the Roman Martyrology (1956 revision) (in Latin only) - click on Martyrologium Romanum
Life of a saint for each day of the year เก็บถาวร 2015-06-11 ที่ เวย์แบ็กแมชชีน (not a martyrology in the proper sense)
The Martyrology of the Sacred Order of Friars Preachers (in English, 1954 revision)
รายูวันปูเลาเกอลาปา

รายูวันปูเลาเกอลาปา (อินโดนีเซีย: Rayuan Pulau Kelapa แปลว่า รับขวัญบนเกาะมะพร้าว) เป็นเพลงสรรเสริญอินโดนีเซีย ประพันธ์โดยอิซมาอิล มาร์ซูกี (ค.ศ. 1914-1958) ผู้แต่งเพลง เป็นเพลงยอดนิยมหลายเพลงในช่วงยุคหลังเอกราชของประเทศ เนื้อเพลงยกย่องความงามตามธรรมชาติของอินโดนีเซีย เช่น พืชพรรณบนเกาะ ชายหาด และยอมรับความรักอมตะของประเทศ.
เพลงนี้เป็นเพลงโปรดในหมู่ชาวชาวอินโดนีเซียโดยเฉพาะผู้ที่เดินทางออกนอกประเทศ ในสมัยอาณานิคมประเทศเนเธอร์แลนด์ในช่วงคริสต์ทศวรรษ 1940 และ 1950 หลังจากได้รับอิสรภาพ ในยุคก่อนระบอบประชาธิปไตยภายใต้ประธานาธิบดีซูฮาร์โต ในเครือข่ายโทรทัศน์แห่งชาติ TVRI จะเล่นเพลงเมื่อเพลงดังกล่าวปิดสถานีทุกคืน ใน ค.ศ. 2014 สถานีใช้เพลงนี้อีกครั้งในตอนปิดสถานี (แทนที่บากีมูเนอเกอรีโดยกุซบีนี) นอกจากนี้ยังใช้ในการปิดสถานี เช่น Trans7 และ Rajawali Televisi
การบันทึกเพลงโดย Gordon Tobing กำลังได้รับความนิยมในสหภาพโซเวียตในคริสต์ทศวรรษ 1950 เพลงนี้ได้รับความนิยมอย่างมากในหมู่ชาวรัสเซีย จัดโดยนักแต่งเพลงโซเวียต Vitaly Geviksman และผู้ประพันธ์ในรัสเซียโดยนักร้อง Maya Golovnya (ข้อความภาษารัสเซียโดย V. Korchagin) The song was extremely popular among Russians, was arranged by the Soviet Composer Vitaly Geviksman and performed in Russian by the singer Maya Golovnya (Russian text by V. Korchagin).
เนื้อเพลง

| เนื้อเพลงภาษาอินโดนีเซีย | แปลภาษาไทย |
| --- | --- |
Tanah Airku Indonesia  Negeri Elok Amat Ku Cinta Tanah Tumpah Darahku Yang Mulia Yang Ku Puja Sepanjang Masa Tanah Airku Aman dan Makmur Pulau Kelapa Yang Amat Subur Pulau Melati Pujaan Bangsa Sejak Dulu Kala    Melambai Lambai Nyiur Di Pantai Berbisik Bisik Raja Kelana Memuja Pulau Nan Indah Permai Tanah Airku Indonesia Tanah Airku Indonesia: อินโดนีเซีย มาตุภูมิของฉัน  มีความงดงามและประเทศอันเป็นที่รัก มาตุภูมิของฉันเจริญรุ่งเรือง ฉันรักเทิดทูนตลอดเวลา มาตุภูมิของฉันคุ้มภัย และเจริญรุ่งเรือง เกาะมีพื้นที่อันอุดมสมบูรณ์ เกาะมะลิเป็นเทวสถานของชาติ นับตั้งแต่เวลาเนิ่นนาน    เสี่ยงคลื่นบนท้องทะเล ต้นปาล์มอยู่หาดทราย มีเสียงกระซิบ จากพระเจ้าแห่งนักเดินทาง เกาะที่ฉันรัก ทัศนียภาพอันงดงาม มาตุภูมิของฉัน อินโดนีเซีย มาตุภูมิของฉัน อินโดนีเซีย
รายพระนามและชื่อผู้ได้รับพระราชทาน ร.ว.

เครื่องราชอิสริยาภรณ์รัตนวราภรณ์ (อังกฤษ: The Ratana Varabhorn order of Merit) เรียกอย่างย่อว่า ตรารัตนาวราภรณ์ และมีอักษรย่อว่า ร.ว. เป็นเครื่องราชอิสริยาภรณ์อันเป็นบำเหน็จในพระองค์ พระบาทสมเด็จพระมงกุฎเกล้าเจ้าอยู่หัวทรงสถาปนาขึ้นเมื่อปี พ.ศ. 2454 เพื่อเป็นเครื่องราชอิสริยาภรณ์สำหรับเชิดชูเกียรติคุณแก่ข้าราชการผู้ที่ตั้งใจรับราชการสนองพระเดชพระคุณด้วยความจงรักภักดีและมีความซื่อสัตย์สุจริตตลอดมา โดยเมื่อแรกสถาปนานั้นจะพระราชทานสำหรับฝ่ายหน้าเท่านั้น ต่อมาในปี พ.ศ. 2465 พระองค์จึงสถาปนาเครื่องราชอิสริยาภรย์รัตนวราภรณ์สำหรับพระราชทานฝ่ายในด้วย เครื่องราชอิสริยาภรณ์รัตนวราภรณ์จัดเป็นเครื่องราชอิสริยาภรณ์ที่มีลำดับเกียรติเป็นลำดับที่ 5 ของเครื่องราชอิสริยาภรณ์ไทย ปัจจุบัน พ้นสมัยพระราชทานแล้ว
รายการโยง

รายการโยง (อังกฤษ: linked list) ในสาขาวิทยาการคอมพิวเตอร์เป็นโครงสร้างข้อมูลรายการประเภทหนึ่งที่ลำดับการเรียงไม่ได้อิงตามตำแหน่งทางกายภาพในหน่วยความจำ แต่จะเรียงตามลำดับการเรียงของแต่ละส่วนย่อยที่ชี้ไปยังตำแหน่งถัดไปและในบางประเภทก็อาจชี้กลับไปที่ตำแหน่งก่อนหน้า รายการโยงในรูปพื้นฐานที่สุดแต่ละส่วนย่อยประกอบไปด้วยส่วนของข้อมูลและส่วนของการอ้างอิง (หรือส่วนที่ใช้โยงไปยังส่วนย่อยอื่น) ตำแหน่งทางกายภาพของส่วนย่อยถัดไปที่อยู่ในรายการ โครงสร้างข้อมูลแบบนี้ทำให้การเพิ่มส่วนย่อย การลบส่วนย่อยนั้นทำได้อย่างมีประสิทธิภาพมากขึ้น แต่ข้อเสียของรายการโยงคือเวลาในเข้าถึงเป็นแบบฟังก์ชันเส้นตรง และยังมีความยากลำบากในการจัดการสายท่อ การเข้าถึงแบบสุ่มนั้นไม่สามารถทำได้ ต่างจากแถวลำดับที่มีการจัดการที่ดีกว่า
รายการโยงมีจุดเด่นทางด้านการเพิ่มหรือลดข้อมูลหรือชุดข้อมูลได้ง่าย จึงนำมาดัดแปลงในการสร้างโครงสร้างข้อมูลประเภทอื่นๆ เช่น กองซ้อน คิว ฯลฯ จึงนับว่าเป็นโครงสร้างข้อมูลที่ใช้บ่อยมากประเภทหนึ่ง
ประโยชน์หลักของรายการโยงที่ต่างไปจากแถวลำดับคือ สามารถเพิ่มหรือลบส่วนย่อยได้อย่างง่ายดาย และไม่ต้องจองพื้นที่ใหม่ให้กับโครงสร้างทั้งหมดเนื่องจากว่าหน่วนย่อยของรายการโยงไม่จำเป็นต้องจัดเก็บข้อมูลเรียงต่อเนื่องกันบนหน่วยความจำหรือจานบันทึก ต่างจากแถวลำดับหากต้องการเพิ่มหน่วยย่อยใหม่จากแถวที่มีจำนวนความจุไม่เพียงพอแล้วจำเป็นต้องสร้างโครงสร้างใหม่และย้ายข้อมูลของทุกหน่วยย่อยไปที่โครงสร้างใหม่นับว่าเป็นการทำงานที่ต้องใช้ทรัพยากรอย่างมาก รายการโยงทำให้การเพิ่มหรือลบส่วนย่อยในลำดับนั้นทำได้ในทุกจุดของลำดับและใช้จำนวนการดำเนินการคงที่โดยการทำให้ส่วนการกำหนดให้การโยงของส่วนย่อยก่อนหน้าถูกเพิ่มหรือลบในหน่วยความจำระหว่างการแวะผ่าน
ลักษณะของรายการโยง

รายการโยงจะใช้ประเภทข้อมูลของโครงสร้าง วัตถุ หรือตัวชี้ซึ่งจะเก็บสมาชิก เรียกว่า ปม (node) ปมจะเก็บสมาชิกและตัวชี้ไปยังปมถัดไป ซึ่งทำให้เราสามารถรู้สมาชิกลำดับที่ติดกันได้ สำหรับปมสุดท้าย ตัวชี้จะเป็นตัวชี้ที่เป็นโมฆะ หรือที่เรียกว่า null pointer
รายการโยงรูปแบบต่าง ๆ

รายการโยงชั้นเดียว (singly linked list)  หมายถึง รายการโยงที่เก็บข้อมูลและตัวชี้ไปยังปมถัดไปเท่านั้น กล่าวคือ จะรู้ว่าสมาชิกถัดจากตัวเองมีค่าเท่าใด แต่ไม่รู้สมาชิกตัวที่อยู่ก่อนหน้า และปมสุดท้ายในลำดับจะชี้ไปที่ว่าง (null)
รายการโยงมีปมหัว (linked list with header)  หมายถึง รายการโยงที่มีปมหัว (header node) อันเป็นปมที่ไม่มีสมาชิก บางครั้งอาจเรียกว่า ปมตัวแทน หรือ ปมดัมมี (dummy node) ซึ่งทำให้การเพิ่มปมซับซ้อนน้อยลง
รายการโยงสองชั้น (doubly linked list)  เป็นรายการโยงที่เก็บตัวชี้ทั้งตัวก่อนหน้าและตัวถัดไป ทำให้สะดวกต่อการค้นหา แต่เพิ่มความซับซ้อนในการเพิ่มลดข้อมูลเล็กน้อย ตัวชี้ที่ชี้ไปปมก่อนหน้ามักจะเรียกกันว่า prev (ย่อมาจาก previous ในภาษาอังกฤษแปลว่าก่อนหน้า) และตัวชี้ที่ชี้ไปที่ลำดับถัดไปมักจะเรียกว่า next
รายการโยงวน (circularly linked list)  เป็นรายการโยงที่ตัวสุดท้ายของรายการจะอ้อมไปชี้ตัวแรก (หรือปมหัว) เป็นตัวถัดไป ทำให้สะดวกในการวนรอบการทำงาน
บางครั้งเราอาจผสมผสานรูปแบบการทำงานให้เหมาะสม เช่น การสร้างรายการโยงสองชั้นวนที่มีปมหัว (circularly doubly linked list with header) ในการสร้างคิว เพราะรู้ทั้งสมาชิกตัวแรกสุดและตัวหลังสุด ซึ่งจะเป็นสมาชิกตัวก่อนหน้าและตัวถัดไปของปมหัว ทำให้รู้ตัวเข้าแรกสุดและตัวเข้าล่าสุดจากปมหัวเพียงปมเดียวได้
จุดเด่นของรายการโยง

จุดเด่นของรายการโยงคือการเพิ่มลดข้อมูลได้ง่าย โดยไม่ต้องเคลื่อนย้ายสมาชิกตัวถัดถัดไปเหมือนแถวลำดับ รายการโยงยังทำให้สะดวกต่อการผสาน (merge) รายการโยงเส้นสั้นๆให้เป็นเส้นยาวๆ โดยไม่ต้องจัดการกับทุกๆสมาชิก เพียงแต่จัดการกับปมแรกและปมสุดท้ายก็เพียงพอ
บริการที่มักจะมี

การเพิ่ม ลบข้อมูลของสมาชิกอย่างรวดเร็ว
ความเร็วที่ใช้ในการทำงาน

ด้วยลักษณะอันเป็นจุดเด่นของรายการโยง จึงทำให้การเพิ่ม ลบข้อมูลในรายการโยงจะรวดเร็วมาก เป็นO (1) แต่ต้องทราบบริเวณที่จะเพิ่มลบสมาชิกเสียก่อน จึงกลับเสียเวลาที่จะค้นหาสมาชิกที่ต้องการกับรายการโยงทั้งสาย ซึ่งต้องใช้เวลาถึง O (n) โดยเฉพาะการค้นหาแบบดัชนี จึงทำให้การทำงานเสียเวลาเป็น O (n) ไป
| การทำงาน | เวลา |
| --- | --- |
การหาตามดัชนี: O (n)
การเข้าถึงสมาชิก: O (n)
การเพิ่ม ลบสมาชิกที่บริเวณที่ต้องการ: O (1)
ประเภทข้อมูลที่ใช้สร้างรายการโยง

ประเภทข้อมูลประเภทโครงสร้าง วัตถุ หรือตัวชี้ เพื่อใช้เป็นปม (node) ซึ่งต้องเก็บสมาชิกและประเภทข้อมูลปมถัดไป (หรือปมก่อนหน้าหากต้องการทำเป็น รายการโยงสองชั้น)
การสร้างบริการของรายการโยง > การเพิ่มสมาชิก

เมื่อต้องการที่จะเพิ่มสมาชิกที่บริเวณใด สิ่งที่จะต้องทำคือการสร้างปมใหม่ที่เก็บสมาชิกใหม่ที่จะเพิ่มนั้น และกำหนดตัวชี้ของปมใหม่ให้ชี้ปมที่อยู่หลังบริเวณที่แทรกนั้น และกำหนดตัวชี้ของปมที่อยู่ก่อนหน้าบริเวณที่จะแทรกให้กลับมาชี้ปมใหม่ ปมใหม่ก็จะอยู่ตรงบริเวณที่ต้องการแทรกดังที่ต้องการ
วิธีนี้ใช้ได้กับการแทรก (insertion) รายการโยงเข้าไปในบริเวณใดๆ โดยการย้ายตัวชี้ของปมก่อนหน้าบริเวณนั้นมาชี้ที่ปมแรกของรายการโยงที่จะแทรก และย้ายตัวชี้ตัวสุดท้ายของรายการโยงที่จะแทรกไปชี้ปมถัดจากบริเวณที่จะแทรกแทน เท่านี้ก็จะเป็นการแทรกรายการโยงทั้งอัน โดยดำเนินการเฉพาะปมแรกและปมสุดท้ายของรายการโยงที่จะแทรกเท่านั้น
เนื่องจากการเพิ่มปมแรกนั้นไม่ได้เป็นการแทรกระหว่างกลาง (การเพิ่มปมสุดท้ายถือเป็นการแทรกระหว่างกลางได้เพราะเป็นการแทรกระหว่างปมสุดท้ายเดิมกับ null) จึงมีการลดความซับซ้อนโดยให้รายการโยงที่ว่างจะมีปมเริ่มหนึ่งปมเรียกว่า ปมหัว (header node) ซึ่งเป็นปมที่ไม่มีสมาชิก เป็นปมตัวแทน (dummy node) สมาชิกตัวแรกจะถูกเพิ่มหลังปมหัวนี้ กล่าวคือ สมาชิกตัวแรกสุดกลับเก็บไว้ที่ปมที่สองแทน ก็จะทำให้การเพิ่มสมาชิกตัวแรกเป็นการแทรกระหว่างปมหัวกับปมแรกเดิมได้
สำหรับวิธีการเพิ่มของรายการโยงสองชั้น (Doubly Linked List) นั้นเพิ่มจากการแทรกของรายการโยงชั้นเดียวเล็กน้อย เพียงแต่กำหนดตัวชี้ก่อนหน้าของปมหลังบริเวณที่แทรกมาชี้มาที่ปมหลังสุดที่แทรก ส่วนปมแรกสุดที่แทรกก็ชี้ไปที่ปมก่อนหน้าบริเวณที่แทรกนั้น
การสร้างบริการของรายการโยง > การลบสมาชิก

การลบสมาชิกเพียงแต่ทำการโยงข้าม (passed-linked) ปมหรือส่วนของรายการโยงที่จะลบ ตัวที่ไม่ถูกอ้างอิง (reference) จะถูกกำจัดด้วยระบบ garbage collection
การสร้างบริการของรายการโยง > การค้นหาสมาชิก

การค้นหาสมาชิกนั้นจำเป็นต้องใช้การไล่ทั้งรายการโยง โดยการใช้โปรแกรมวงวน (loop) ผ่านการใช้ตัวชี้ (Pointer) หรือตัวแวะผ่าน (Iterator) ในการพิจารณาทีละปม
การสร้างบริการของรายการโยง > บริการช่วยเหลือและบริการอื่นๆที่น่าสนใจ

การทำให้ว่าง ทำได้ง่ายโดยตัดการเชื่อมโยงหลังปมหัว (header)
ดูเพิ่ม

รายการแถวลำดับ
รายการ (โครงสร้างข้อมูล)
| ด ค กแบบชนิดข้อมูลนามธรรมและโครงสร้างข้อมูล |
| --- | --- |
แบบชนิดข้อมูลนามธรรม:  คอลเลคชั่น  รายการ  เซต  ต้นไม้  กองซ้อน  แถวคอย  แถวคอยสองหน้า  แถวคอยลำดับความสำคัญ  แถวลำดับแบบจับคู่ 
รายการ:  แถวลำดับ  รายการโยง  แถวลำดับพลวัต 
ต้นไม้:  ต้นไม้แบบทวิภาค  ต้นไม้ค้นหาแบบทวิภาค  ทรีพ  ต้นไม้แดงดำ  ต้นไม้สเปลย์  ต้นไม้แบบที  ต้นไม้สเคปโกท  โร้ป  ฮีป 
แถวคอย:  แถวคอย  แถวคอยสองหน้า  แถวคอยลำดับความสำคัญ 
แถวลำดับแบบจับคู่:  ตารางแฮช 
ดูเพิ่ม:  ฟังก์ชันแฮช  ขั้นตอนวิธี  สัญกรณ์โอใหญ่ 
รายการโยงชั้นเดียว ที่แต่ละปมเก็บข้อมูลไว้ 2 เขตข้อมูลคือข้อมูลจำนวนเต็มและตัวชี้ไปยังปมถัดไป
รายการโยงสองชั้น
รายการโยงวน
รายงานเฮิร์ช

รายงานเฮิร์ช (อังกฤษ: Hirsch report) เป็นชื่อที่ใช้โดยสามัญสำหรับรายงาน Peaking of World Oil Production: Impacts, Mitigation, and Risk Management (จุดสูงสุดของการผลิตน้ำมันโลก ผล การบรรเทา และการจัดการความเสี่ยง) ที่ทำขึ้นตามคำสั่งของกระทรวงพลังงานสหรัฐอเมริกา แล้วเผยแพร่ในเดือนกุมภาพันธ์ ค.ศ. 2005 
แล้วปรับปรุงข้อมูลในปี ค.ศ. 2007 
ซึ่งตรวจสอบกรอบเวลาของเหตุการณ์จุดผลิตน้ำมันสูงสุด (peak oil) ที่จะเกิดขึ้น มาตรการที่จำเป็นเพื่อใช้บรรเทา และผลที่น่าจะเกิดขึ้นเพราะมาตรการเหล่านั้น
สาระ

จุดผลิตน้ำมันสูงสุดของโลก จะทำให้สหรัฐอเมริกาและโลก ต้องเผชิญหน้ากับปัญหาการจัดการความเสี่ยง ในระดับความรุนแรงที่ไม่เคยมีมาก่อน" เมื่อจุดสูงสุดใกล้เข้ามา ทั้งราคาและความผันผวนของราคาน้ำมันจะเพิ่มขึ้นอย่างน่าตกใจ และถ้าไม่บรรเทาความเสียหายอย่างทันท่วงเวลา จะเกิดปัญหาทางเศรษฐกิจ ทางสังคม และทางการเมือง ในระดับที่ไม่เคยมีมาก่อน มาตรการบรรเทาความเสียหายที่เป็นไปได้ มีทั้งในส่วนอุปสงค์และอุปทาน แต่ถ้าจะมีผลที่เป็นรูปธรรม จะต้องเริ่มดำเนินการก่อนหนึ่งทศวรรษ ที่จุดสูงสุดจะเกิดขึ้น
ผู้เขียนนำของรายงานนี้ คือ รอเบิรต์ เฮิร์ช เผยแพร่ใจความสำคัญของรายงานนี้ในเดือนตุลาคม ค.ศ. 2005 ในนามขององค์กร Atlantic Council
การพยากรณ์

ตารางต่อไปนี้ แสดงกรอบเวลาการเกิดขึ้นของจุดผลิตน้ำมันสูงสุด ที่พยากรณ์โดยนักธรณีวิทยาปิโตรเลียม นักวิทยาศาสตร์ และนักเศรษฐศาสตร์ ที่เชี่ยวชาญในอุตสาหกรรมน้ำมัน
ซึ่งต่อมาในปี ค.ศ. 2010 เฮิร์ชเองก็พยากรณ์ว่า การผลิตน้ำมันของโลกจะเริ่มลดลงโดยปี ค.ศ. 2015
| ปี ค> ศ. ที่พยากรณ์ | ต้นกำเนิด |
| --- | --- |
2006-2007: Ali Samsam Bakhtiari (ผู้เชี่ยวชาญอาวุโสของบริษัทน้ำมันอิหร่าน)
2007-2009: Matthew Simmons (ประธานบริษัทลงทุนทางพลังงาน)
หลัง 2007: Chris Skrebowski (ผู้เชี่ยวชาญในอุตสาหกรรมน้ำมัน)
ก่อน 2009: Kenneth S. Deffeyes (นักธรณีวิทยาปิโตรเลียม)
ก่อน 2010: David Goodstein (ศาสตราจารย์ฟิสิกส์ที่แคลเทค)
ใกล้ 2010: Colin Campbell (นักธรณีวิทยาปิโตรเลียม)
หลัง 2010: World Energy Council (คณะทำงานเพื่อการใช้พลังงานที่ยั่งยืน)
2010-2020: Jean Laherrère (วิศวกรปิโตรเลียม)
2016: EIA (Nominal) (รัฐบาลกลางสหรัฐ)
หลัง 2020: CERA (บริษัทปรึกษาทางพลังงาน)
2025 หรือหลังจากนั้น: บริษัทเชลล์
การบรรเทา

โดยสมมุติว่า ระบบการบริการ/การทำงานต่าง ๆ ที่มีอยู่ จะต้องดำเนินต่อไป รายงานพิจารณายุทธวิธีการบรรเทาต่อไปนี้ ว่าเป็นส่วนของโปรแกรมเร่งด่วน (crash program)
การขนส่งประหยัดพลังงาน
น้ำมันหนัก/ทรายน้ำมัน
การแปลงถ่านหินให้เป็นเชื้อเพลิงเหลว
การขุดเจาะน้ำมันที่มีประสิทธิภาพเพิ่มขึ้น
การแปลงแก๊สธรรมชาติให้เป็นเชื้อเพลิงเหลว
ข้อสรุป

รายงานมีข้อสรุปดังต่อไปนี้
จุดผลิตน้ำมันสูงสุดของโลกจะเกิดขึ้น และน่าจะเกิดอย่างกระทันหัน
การผลิตน้ำมันจากแหล่งสามัญจะถึงจุดสูงสุด แล้วจะลดลงหลังจากนั้น
มีบางคนที่พยากรณ์ว่าจะเกิดขึ้นภายในทศวรรษ แต่บางคนว่าจะเกิดภายหลัง
จะมีการถึงจุดสูงสุด แต่ว่า กรอบเวลายังไม่แน่นอน
เหตุการณ์จุดผลิตน้ำมันสูงสุด จะมีผลต่อเศรษฐกิจโลก โดยเฉพาะของสหรัฐอเมริกา
ในศตวรรษที่ผ่านมา เศรษฐกิจสหรัฐ ดีขึ้นและแย่ลงตามน้ำมันที่มีในราคาถูก
การสูญเสียทางเศรษฐกิจของสหรัฐ อาจจะอยู่ในระดับล้านล้านดอลลาร์สหรัฐ
ประสิทธิภาพการใช้เชื้อเพลิงที่เฉียบขาด และการผลิตเชื้อเพลิงทางเลือก จะช่วยในการบรรเทาพอสมควร
จุดผลิตน้ำมันสูงสุด จะเป็นเรื่องท้าทายที่ไม่เหมือนปัญหาอื่น
ถ้าไม่มีมาตรการบรรเทาที่กว้างขวางใหญ่โต ปัญหาจะเป็นแบบทั่วระบบและจะเป็นปัญหาระยะยาว
การเปลี่ยนการใช้พลังงานในสมัยก่อน ๆ (จากไม้ไปสู่ถ่านหิน จากถ่านหินไปสู่น้ำมัน) เป็นเหตุการณ์ค่อยเป็นค่อยไป เป็นไปแบบวิวัฒนาการ
จุดผลิตน้ำมันสูงสุด จะเป็นเรื่องฉับพลัน จะเป็นไปแบบปฏิวัติ
ปัญหาก็คือเชื้อเพลิงเหลวเพื่อการขนส่ง
อายุใช้งานของอุปกรณ์การขนส่ง วัดเป็นเวลาทศวรรษ ๆ
การเปลี่ยนอุปกรณ์การขนส่งอย่างรวดเร็วเป็นเรื่องที่เป็นไปไม่ได้
ยานพาหนะยนต์ เครื่องบิน รถไฟ และเรือ ยังไม่พร้อมที่จะใช้พลังงานอย่างอื่นนอกจากเชื้อเพลิงเหลว
มาตรการบรรเทาจะต้องใช้เวลาพอสมควร
ถ้าไม่เริ่มมาตรการบรรเทาจนกระทั่งถึงจุดผลิตสูงสุด โลกจะขาดแคลนเชื้อเพลิงเหลวเป็นเวลานานถึง 20 ปี
การเริ่มโปรแกรมเร่งด่วน 10 ปีก่อนจะถึงจุดสูงสุด จะทำให้ขาดแคลนเชื้อเพลิงเหลวเป็นเวลา 10 ปี
การเริ่มโปรแกรมเร่งด่วน 20 ปีก่อนจะถึงจุดสูงสุด อาจจะทำให้ไม่ขาดแคลนเลย
มาตรการบรรเทาต้องทำทั้งด้านอุปสงค์ (demand) และอุปทาน (supply)
น้ำมันราคาสูงต่อเนื่องกัน จะลดอุปสงค์ (ก่อให้เกิดภาวะเศรษฐกิจถดถอยและการว่างงาน)
การผลิตเชื้อเพลิงเหลวทางเลือกเป็นจำนวนสามารถทำได้ และจะต้องทำ
การผลิตเชื้อเพลิงเหลวทางเลือก มีเทคโนโลยีที่ทำได้ และเป็นไปได้ทางเศรษฐกิจ
เป็นเรื่องการจัดการความเสี่ยง
จุดผลิตน้ำมันสูงสุดของโลก เป็นปัญหาการจัดการความเสี่ยงแบบคลาสสิก
มาตรการบรรเทาที่ทำก่อนที่จะต้องทำ อาจจะเกิดขึ้น ถ้าการถึงจุดสูงสุดล่าช้าออกไป
แต่ถ้าการถึงจุดสูงสุดเร็วกว่าที่คาด การไม่มีมาตรการบรรเทาจะทำให้เกิดความเสียหายอย่างยิ่ง
การแทรกแซงของรัฐบาลเป็นเรื่องจำเป็น
ไม่เช่นนั้นแล้ว ผลทางเศรษฐกิจและสังคมของจุดผลิตน้ำมันสูงสุด อาจจะทำให้เกิดความวุ่นวายมาก
ความเร่งด่วนอาจจะต้องอาศัยการเปลี่ยนแปลง ในระบบการบริหารและการควบคุมของรัฐที่มีอยู่
ปัญหาทางเศรษฐกิจไม่ใช่หลีกเลี่ยงไม่ได้
แต่ถ้าไม่มีมาตรการบรรเทา จุดผลิตน้ำมันสูงสุดของโลกจะก่อให้เศรษฐกิจเสียหายอย่างรุนแรง
ถ้ามีเวลาล่วงหน้าพอ ปัญหาสามารถแก้ได้ด้วยเทคโนโลยีที่มีอยู่แล้ว
เทคโนโลยีใหม่ ๆ จะช่วยได้ แต่ต้องจะเป็นไปในระยะเวลายาวกว่า
ต้องหาข้อมูลเพิ่ม
การแก้ปัญหาจุดผลิตน้ำมันสูงสุดที่มีประสิทธิผล จะต้องอาศัยความเข้าใจปัญหาที่ดีกว่าที่มีในปัจจุบัน
ต้องตรวจสอบความเสี่ยงและประโยชน์ที่อาจจะมี ของมาตรการบรรเทาที่พอจะทำได้
สถานการณ์ 3 อย่าง

การรอจนกระทั่งถึงจุดสูงสุดของการผลิตน้ำมันโลก ก่อนที่จะเริ่มโปรแกรมเร่งด่วน จะทำให้โลกมีภาวะบกพร่องเชื้อเพลิงมากกว่า 2 ทศวรรษ
การเริ่มโปรแกรมบรรเทาแบบเร่งด่วน 10 ปีก่อนที่จะถึงจุดสูงสุด จะช่วยได้พอสมควร แต่ก็จะยังมีภาวะบกพร่องเชื้อเพลิงประมาณทศวรรษหนึ่งหลังถึงจุดสูงสุด
การเริ่มโปรแกรมบรรเทาแบบเร่งด่วน 20 ปีก่อนถึงจุดสูงสุด ดูเหมือนจะทำให้มีโอกาสหลีกเลี่ยงภาวะบกพร่องเชื้อเพลิง
ความเหมาะสมนอกสหรัฐอเมริกา

รายงานเฮิร์ชกระตุ้นให้เริ่มโปรแกรมเร่งด่วนเพื่อสร้างเทคโนโลยีใหม่ ๆ และความเปลี่ยนแปลงทางพฤติกรรมและทัศนคติในประเทศสหรัฐอเมริกา ซึ่งก็หมายถึงว่าให้มีการวิจัยและพัฒนา เพิ่มขึ้นด้วย
โดยอ้างจุดผลิตน้ำมันสูงสุดว่าเป็นเหตุผลหลักที่จะต้องมีมาตรการบรรเทา
ในช่วงที่ราคาน้ำมันเพิ่มอย่างสำคัญระหว่างปี ค.ศ. 2003-2007 หัวข้อที่กล่าวถึงอย่างหนึ่งในผู้เชี่ยวชาญในวงการก็คือว่า ราคาที่เพิ่มขึ้น เพียงแค่ส่วนหนึ่งเกิดจากการมีน้ำมันดิบที่จำกัด (คือเกิด[[จุดผลิตน้ำมันสูงสุด]])
ยกตัวอย่างเช่น มีเหตุการณ์ไฟไหม้และความบกพร่องอื่น ๆ 
ในโรงงานกลั่นน้ำมันของสหรัฐในช่วงฤดูร้อนปี ค.ศ. 2007 ที่ทำให้อุปทานบกพร่อง 
แต่ว่า สมรรถภาพบกพร่องในการกลั่นน้ำมัน ควรที่จะอธิบายได้แต่ราคาแก๊สโซลีนที่สูงขึ้น ไม่ใช่ราคาน้ำมันดิบที่สูงขึ้น
จริงอย่างนั้น ถ้าไม่มีโรงงานพอที่จะกลั่นน้ำมันดิบที่มี ก็ควรจะมีน้ำมันเกินซึ่งควรจะลดราคาน้ำมันดิบในตลาดโลก
แต่ว่า ราคาน้ำมันดิบที่สูงขึ้นอย่างรวดเร็ว อาจเกิดจากความไม่มั่นคงในตลาดหลักทรัพย์ และความวิตกกังวลในความมั่นคงของน้ำมันที่จะมีในอนาคต หรืออาจจะเป็นเพราะนักลงทุนคาดหวังว่า ราคาน้ำมันดิบจะสูงขึ้นเมื่อสมรรถภาพการกลั่นน้ำมันฟื้นคืนสภาพ
ในเรื่องว่าข้อสรุปของรายงานเฮิร์ชตรงกับประเทศอื่น ๆ บ้างแค่ใน ในปี ค.ศ. 2004 สหรัฐอเมริกาบริโภคน้ำมันในอัตรา 26% ของโลก ในขณะที่มีประชากรเพียงแค่ 4.3%
ยุโรปบริโภค 11% โดยมีประชากร 6.8%
รถทั่ว ๆ ไปในประเทศเยอรมนีใช้น้ำมัน 8.1 ลิตร ต่อ 100 กม. ในขณะที่รถในสหรัฐใช้ 16.2 ลิตร[ต้องการอ้างอิง]
แต่ว่า คำแนะนำของรายงานบางส่วน ได้มีการทำแล้วในยุโรป และทำอย่างไม่ค่อยจริงจังเพราะไม่ค่อยเชื่อถือในเอเชีย[ต้องการอ้างอิง]
ความแตกต่างที่เห็นอย่างนี้ความจริงเคยน้อยกว่านี้มากในต้นคริสต์ทศวรรษ 1970
แต่ว่า ยุโรปได้ปรับตัวได้ดีกว่าหลังจากเกิดเหตุการณ์วิกฤตน้ำมันหลายครั้งหลายครา แล้ววางฐานให้มั่นคงขึ้นด้วยการเก็บภาษีแก๊สโซลีนที่หนักกว่า[ต้องการอ้างอิง]
ความแตกต่างอื่น ๆ ระหว่างสหรัฐกับยุโรปรวมทั้ง เทคโนโลยีถนอมพลังงานที่ดีกว่า เทคโนโลยีรถยนต์ที่ดีกว่า และการฉนวนสิ่งปลูกสร้างควบคุมอุณหภูมิแบบไม่ใช้พลังงานที่ดีกว่า[ต้องการอ้างอิง]. 
นอกจากนั้นแล้ว ยังมีการสร้างและความหนาแน่นของที่อยู่อาศัย การจัดระเบียบชานเมือง การใช้การขนส่งมวลชน และพฤติกรรมผู้บริโภค ที่กำลังแตกต่างเพิ่มขึ้นเรื่อย ๆ อีกด้วย[ต้องการอ้างอิง]
ดังนั้น คาดว่า วิกฤตจุดผลิตน้ำมันสูงสุดที่ร่างไว้ในรายงาน จะมีผลรุนแรงมากกว่าในสหรัฐอเมริกาเทียบกับภูมิภาคอื่น ๆ ของโลกโดยเฉพาะยุโรป[ต้องการอ้างอิง]
ดูเพิ่ม

จุดผลิตน้ำมันสูงสุด